 Adamu: Olùkọ 2,295 ni Boko Haram pa láàárín ọdún mẹsán Àwọn olùkọọ tí orí kó yọ ti fọn káàkiri àwọn ìpínlẹ Yobe, Borno àti Adamawa Mínísítà fétò ẹkọ lórílẹ-èdè Nàìjíríà, Adamu Adamu, ló ṣàlàyé èyí níbi ìdánilẹkọọ lórí ààbò níléèwé tó wáyé nílùú Abuja.Mínísítà Adamu Adamu, tó kọminú lórí bí àwọn agbébọn ṣe ń dojúkọ ètò ẹkọ, ṣàlàyé pé ẹgbẹrún méjì ó lé márún dín lọọdúnrún olùkọ ní àwọn agbébọn Boko haram ti pa, tí ẹgbẹrún mọkàndínlógún míràn sì ti fọn káàkiri àwọn ìpínlẹ Yobe, Borno àti Adamawa láàárín ọdún mẹsán sẹyìn. Ìjọba àpapọ ní òun ń sa ipá gbogbo láti wawọ ìkọlù iléèwé bọlẹ Mínísítà fétò ẹkọ ni yàtọ sí èyí, ẹẹdẹgbẹjọ iléèwé làwọn agbébọn Boko Haram ti bà jẹ láàrín ọdún 2014 sí àsìkò yìí.O ní orílẹ-èdè Nàíjíríà ti làkàkà láti wá nǹkan ṣe sí ìpèníjà yìí bii fífọwọsowọpọ pẹlú àwọn àjọ aṣèrànwọ àti alátìlẹyìn gbogbo láti ríi pé ààbò wà fún àwọn akẹkọọ, olùkọ àti iléèwé lẹkùn náà. Àwọn iròyin tì ẹ leè ní ìfẹ síí: : Ǹjẹ o mọ pé Olùkọ tó lé ni ẹgbẹrún méjì ló ti kú sínú làásìgbò ìkọlù Boko Haram lẹkùn ìlà oòrùn àríwá Nàíjíríà? 